Document ID: 32008R0986

РЕГЛАМЕНТ (ЕО) № 986/2008 НА КОМИСИЯТА
от 7 октомври 2008 година
за забрана на риболова на черна риба сабя в зони V, VI, VII и XII на ICES (води на Общността и води, които не са под суверенитета или юрисдикцията на трети страни) от страна на съдове под флага на държава-членка, с изключение на Германия, Испания, Естония, Франция, Ирландия, Латвия, Литва, Полша и Обединеното кралство
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (1), и по-специално член 26, параграф 4 от него,
като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (2), и по-специално член 21, параграф 3 от него,
като има предвид, че:
(1)
Регламент (ЕО) № 2015/2006 на Съвета от 19 декември 2006 г. за определяне на риболовните възможности за 2007 г. и 2008 г. за общностните риболовни кораби за някои дълбоководни рибни запаси (3) определя квотите за 2007 г. и 2008 г.
(2)
Съгласно получената от Комисията информация, уловът на посочения в приложението към настоящия регламент рибен ресурс от страна на риболовни съдове, плаващи под флага на или регистрирани в посочената в същото приложение държава-членка, доведе до изчерпване на отпуснатата за 2008 г. квота.
(3)
Следователно е необходимо да се забрани риболовът на този рибен запас, както и неговото съхраняване на борда, трансбордиране и разтоварване на суша,
ПРИЕ НАСТОЯЩИЯ РЕГЛАМЕНТ:
Член 1
Изчерпване на квотата
Квотата за риболов на определения в приложението към настоящия регламент запас, отпусната за 2008 г. на посочените в същото приложение държави-членки, се счита за изчерпана.
Член 2
Забрани
Забранява се риболовът на посочения в приложението към настоящия регламент запас от страна на съдове, плаващи под флага на или регистрирани в посочената в същото приложение държава-членка. Забранява се също така да се съхранява на борда, трансбордира или разтоварва на суша този рибен запас, уловен от посочените съдове.
Член 3
Влизане в сила
Настоящият регламент влиза в сила в деня след датата на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 октомври 2008 година.

Labels: 11
8
18
6